Arriba el Mostra´t més internacional
17 abril 2019

## Arriba el Mostra´t més internacional17 abril 2019Última actualització: 14 juliol 2025

![](../gestion/img/P1360270---copic.jpg)  
  

La **vicealcaldessa i regidora d’Igualtat Diversitat i Polítiques Inclusives, Lorena Milvaques, el regidor de** **Responsabilitat Social, Nahuel González, el president de l’associació Poliqroma, Daniel Ardid, i la directora del Palau Ducal dels Borja, Balbina Sendra,** han presentat aquest matí la fase final del **III Concurs Mostra’t Gandia, de Curtmetratge, Fotografia, Còmic i Relat Curt.**

El certamen té com a objectiu donar visibilitat i mostrar, des de la cultura, la realitat de qualsevol minoria de la ciutat que puga patir una situació d’injustícia per la seua condició o orientació sexual, llengua, cultura, religió, diversitat funcional, etc_..._ “_La nostra riquesa com a societat és la diversitat. Per això cal que continuem treballant perquè aquests tipus de festivals donen visibilitat a eixes minories. Cal construir una societat que pense, senta i cree millors persones. I això passa també per fer de totes les minories una gran majoria”_, ha assegurat Milvaques, qui ha agraït el treball realitzat en aquest sentit per Poliqroma.

Per la seua banda, González ha convidat la ciutadania a assistir a les diferents sessions programades i ah definit el certamen _“com una finestra cultural des d’on mostrar la diversitat que enriqueix la nostra ciutat. El festival ha sabut sumar i multiplicar la tasca que ja realitzen les minories des de molts col·lectius i àmbits, invisible en moltes ocasions”_.  

**Un festival consolidat i internacional**

El president de Poliqroma, Daniel Ardid, ha destacat la consolidació i l’increment de la projecció internacional del festival, lligat al nom de Gandia. _“En aquesta taula estan 3 dels ingredients que han ajudat a consolidar-nos. La lluita per una societat inclusiva i respectuosa amb la diversitat, de la mà de les dues àrees municipals, i en el millor marc incomparable des del punt de vista històrico-artístic com és el Palau Ducal dels Borja”_.

Precisament, la directora del Palau ha ressaltat que l’edifici més emblemàtica de la ciutat _“vol servir de plataforma per visibilitzar i normalitzar la situació de les minories”_.

Ardid ha destacat l’espectacular augment d’obres presentades respecte a les dues edicions anteriors: 199 (2017); 359 (2018); 772 (2019). El major augment experimentat és en la categoria de curtmetratges, amb més de 500 treballs presentats a concurs. Molts ja premiats a i presentats a festivals estatals i internacionals. Fins i tot, el guanyador del Goya 2019 al Millor curtmetratge d’animació 2019. _“Això suposa que el Mostra’t Gandia ja és un producte cultural que porta el nom de la ciutat arreu del món: EUA, el Japó, Europa, Amèrica del Sud, etc. També hi ha treballs fets per gent de Gandia i altres protagonitzats per actors i actrius de renom com Concha Velasco, Macarena Gómez, Aitana Sánchez-Gijón, Terele Pávez...”._

La fase final del concurs s’inicia el dijous **2 de maig** amb **Exposició còmics i fotografies, lectura de relats finalistes i primera projecció de curts semifinalistes. A les 18.30 h, al Palau Ducal.**

El **3 de maig: Segona projecció de curtmetratges semifinalistes. A les 19 h, al Teatre Serrano (sala B).**

Finalment, **el 4 de maig: Gala de lliurament de premis. A les 19 h, al Teatre Serrano (sala B).**

**Premis**

*   Premi al Millor relat curt general.
*   Premi al Millor relat curt local.
*   Premi a la Millor fotografia general.
*   Premi a la Millor fotografia local.
*   Premi al Millor curtmetratge local.
*   Premi al Millor curtmetratge general.
*   Premi Especial del públic en les categories de relat curt, fotografia i curtmetratge.
*   Mencions especials.

Patrocinats per l’àrea d’Igualtat, Diversitat i Polítiques Inclusives i empreses col·laboradores.

També s’ha editat un llibre amb les obres semifinalistes patrocinat per l’àrea de Responsabilitat Social.

[Twittear](https://twitter.com/share)